OpenLLM-France/wikimedia huggingface dataset:
# Belleville (Illinois)

Belleville és una població dels Estats Units a l'estat d'Illinois. Segons el cens del 2000 tenia 41.410 habitants.

## Demografia

Segons el cens del 2000, Belleville tenia 41.410 habitants, 17.603 habitatges, i 10.420 famílies. La densitat de població era de 848,2 habitants/km².
Dels 17.603 habitatges en un 28,4% hi vivien nens de menys de 18 anys, en un 42% hi vivien parelles casades, en un 13,5% dones solteres, i en un 40,8% no eren unitats familiars. En el 35,1% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,4% tenia menys de 18 anys, un 9% entre 18 i 24, un 30,3% entre 25 i 44, un 20,1% de 45 a 60 i un 17,2% 65 anys o més.
L'edat mediana era de 37 anys. Per cada 100 dones de 18 o més anys hi havia 85 homes.
La renda mediana per habitatge era de 35.979 $ i la renda mediana per família de 46.426 $. Els homes tenien una renda mediana de 33.361 $ mentre que les dones 25.375 $. La renda per capita de la població era de 18.990 $. Aproximadament el 9,3% de les famílies i l'11,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Belleville». American Fact Finder. Oficina del Cens dels Estats Units, 12-01-2010.
# Lak (desambiguació)

«Lak» té aquests significats:
* Lak o Lakk, grup de tribus kurdes de l'Iran
* Lak, llengua del Caucas
* Laks, poble del Caucas
# Herb McKenley

Herb McKenley (Pleasant Valley, Jamaica 1922 - Kingston 2007) fou un atleta jamaicà, especialista en curses de velocitat i mitjana distància.

## Biografia

Va néixer el 10 de juliol de 1922 a la ciutat de Pleasant Valley, situada a l'illa de Jamaica.
Va morir el 26 de novembre de 2007 a la seva residència de Kingston, capital del país, a conseqüència d'una pneumònia.

## Carrera esportiva

Va participar, als 26 anys, en els Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla de plata en la prova dels 400 metres just pel darrere del seu compatriota Arthur Wint. Així mateix participà en els 200 metres llisos, on finalitzà quart, i en els relleus 4x400 metres l'equip jamaicà no aconseguí finalitar la final al lesionar-se Wint enmig de la competició. En els Jocs Olímpics d'Estiu de 1952 realitzats a Hèlsinki (Finlàndia) aconseguí guanyar tres medalles: la medalla de plata en els 100 metres i en els 400 metres així com la medalla d'or en la prova dels relleus 4x400 metres, on l'equip jamaicà establí un nou rècord del món amb un temps de 3:03.9 segons.
Al llarg de la seva carrera aconseguí guanyar tres medalles de bronze en els Jocs Panamericans i dues medalles d'or en els Jocs Centreamericans i del Carib.
Entre 1954 i 1973 fou president de la Federació Jamaicana d'atletisme. L'any 2004 fou guardonat amb l'Orde del Mèrit del seu país.

## Referències

* ↑ (anglès) Track great Herb McKinley dead Arxivat 2011-07-26 a Wayback Machine.
* ↑ (anglès) Herb McKenley, 85, Top Jamaican Runner, Is Dead
# Ievgueni Donskoi

Ievgueni Evgenyevich Donskoi (en rus: Евге́ний Евге́ньевич Донско́й; Moscou, 9 de maig de 1990) és un tennista professional rus.
Donskoy va ser entrenat per l'exjugador i bicampió de Grand Slam Marat Safin. El desembre de 2014, Donskoi va decidir afegir-se a l'equip de Boris Sobkin, entrenador de Mikhaïl Iujni.

## Biografia

Fill d'Ievgueni i Irina Donskoi, té dos germans anomenats Grigory i Maxim.
Es va casar amb la seva xicota Anna el 28 de juliol de 2017, i van tenir dos fills: Timofey (2017) i Mikhail (2020).

## Palmarès
### Equips: 2 (2−0)

| Resultat | Núm. | Data | Torneig | Superfície | Equip | Oponents | Marcador |
| Guanyador | 1. | 7 de febrer de 2021 | ATP Cup, Melbourne, Austràlia | Dura | Aslan Karatsev Daniïl Medvédev Andrei Rubliov | Matteo Berrettini Simone Bolelli Fabio Fognini Andrea Vavassori | 2−0 |
| Guanyador | 2. | 5 de desembre de 2021 | Davis Cup, Madrid, Espanya | Dura (i) | Aslan Karatsev Karén Khatxànov Daniïl Medvédev Andrei Rubliov | Marin Čilić Borna Gojo Nikola Mektić Mate Pavić Nino Serdarušić | 2−0 |

## Trajectòria
### Individual

| Torneig | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | Títols | V − D |
| Open d'Austràlia | A | Q1 | Q1 | 3R | A | Q1 | 2R | Q3 | 2R | 2R | 1R | Q1 | 0 / 5 | 5 – 5 |
| Roland Garros | A | Q2 | Q1 | 2R | Q2 | Q3 | 1R | 1R | 1R | Q1 | Q1 | Q2 | 0 / 4 | 1 – 4 |
| Wimbledon | A | A | Q1 | 1R | 1R | Q2 | 1R | 1R | 1R | Q2 | NC | Q1 | 0 / 5 | 0 – 5 |
| US Open | Q1 | Q2 | A | 3R | 1R | 2R | 1R | 2R | 1R | 1R | 1R | 1R | 0 / 9 | 4 – 9 |
| Jocs Olímpics | NC | NC | A | No celebrat | No celebrat | No celebrat | 3R | No celebrat | No celebrat | No celebrat | No celebrat | A | 0 / 1 | 2 – 1 |
| Total Victòries−Derrotes | 1−2 | 0−2 | 0−4 | 13−20 | 4−9 | 6−6 | 7−20 | 5−14 | 14−22 | 3−6 | 1−4 | | 54 – 111 | 54 – 111 |
| Rànquing a final d'any | 258 | 144 | 96 | 98 | 130 | 91 | 125 | 72 | 98 | 112 | 123 | | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||||||||||

## Referències

* ↑ Djokovic looms as Hewitt closes in on quarter-finals, www.smh.com.au, 3 September 2013
* ↑ Andy Murray recovers from horror start to beat Russia's Evgeny Donskoy at BNP Paribas Open, Mail Online, 10 March 2013
* ↑ «Собкин постарается вывести Донского из карьерного застоя» (en rus). Sport-Express, 11-12-2014 [Consulta: 1r novembre 2016].

## Enllaços externs

* Ievgueni Donskoi a l'ATP (anglès)
* Ievgueni Donskoi a la Federació Internacional de Tennis (anglès)
* Ievgueni Donskoi a la Copa Davis (anglès)
# Pablo Tusset

Pablo Tusset és el pseudònim de David Homedes Cameo (Barcelona, 1965), un escriptor català en castellà, informàtic de professió.
El 2001 va publicar la novel·la Lo mejor que le puede pasar a un cruasán, ambientada a Barcelona, traduïda a deu llengües (entre elles alemany, anglès, català, francès, grec, italià, portuguès), i portada al cinema el 2003 per Paco Mir. Amb aquesta novel·la va guanyar el premi Tigre Juan.
El 2006 va publicar la novel·la, En el nombre del cerdo, ambientada entre Nova York i Catalunya.
El febrer de 2009 va publicar la novel·la Sakamura, Corrales y los muertos rientes, ambientada a la Costa Brava, Madrid, i Andorra.
L'estil de Tusset es caracteritza per la barreja de lèxic lleuger i temes profunds, un constrast que porta a l'humor, i que dona un retrat cínic de la societat contemporània. Alguns dels temes tractats són la psicoanàlisi, la filosofia, l'esoterisme, la doctrina zen, el terrorisme, la política lingüística, etc.

## Obres

* El millor que li pot passar a un croissant ISBN 978-84-664-0380-1 (Lo mejor que le puede pasar a un cruasán, 2001).
* En el nom del porc ISBN 978-84-664-0767-0 (En el nombre del cerdo, 2006).
* Sakamura, Corrales y los muertos rientes, 2009 - no publicat en català.
* Sakamura y los turistas sin karma ISBN 9788423352432, 2017 - no publicat en català.

## Enllaços externs

* Pàgina web oficial Arxivat 2009-02-26 a Wayback Machine. (en castellà)
# Moviment Democràtic i Popular de Mindanao

El Moviment Popular Democràtic de Mindanao (Mindanao People’s Democratic Movement) fou una organització política del sud de les Filipines.
El febrer de 1986 el president Ferdinand Marcos fou expulsat del poder per l'anomenada Revolució EDSA. Els líders de Mindanao, cristians i musulmans, dirigits per Atty Reuben Canoy, cap de l'Aliança de Mindanao, es va trobar en oposició al govern revolucionari de Cory Aquino, i van decidir fer un pas vers la independència llançant un manifest el 13 de març de 1986 que declarava a Mindanao, Basilan, Camiguin, Sulu, Tawi-Tawi i Palawan abandonades pel govern filipí i formava el Mindanao People’s Democratic Movement per reforçar la unió de musulmans i cristians, promoure la pau, desenvolupar la regió i formar un govern democràtic sota una constitució.
Inicialment es va considerar la creació de la República de Minsupala (Mindanao-Sulu-Palawan). El 3 d'abril de 1986 una conferència a la ciutat de Davao va decidir el que s'havia de fer; molts governadors i destacats polítics es van pronunciar per la independència. El MNLF-reformista va cooperar.
La declaració de Davao establia la intenció de proclamar la República Federal de Mindanao. Encara que l'intent no va prosperar va obrir la via a una nova etapa del moviment independentista.
La constitució de Mindanao fou presentada a l'ONU el 16 de juliol de 1986, signada pels 500 delegats que van assistir a la conferència del 25 d'abril de 1986 incloent alguns governadors provincials (Davao del Sud, Zamboanga del Sud, Cotabato del Nord). El govern filipí es va oposar a la iniciativa
# Highland (Ohio)

Highland és una població dels Estats Units a l'estat d'Ohio. Segons el cens del 2000 tenia 283 habitants.

## Demografia

Segons el cens del 2000, Highland tenia 283 habitants, 108 habitatges, i 77 famílies. La densitat de població era de 642,7 habitants per km².
Dels 108 habitatges en un 36,1% hi vivien nens de menys de 18 anys, en un 57,4% hi vivien parelles casades, en un 8,3% dones solteres, i en un 28,7% no eren unitats familiars. En el 20,4% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,8% tenia menys de 18 anys, un 11,3% entre 18 i 24, un 33,9% entre 25 i 44, un 19,8% de 45 a 60 i un 9,2% 65 anys o més.
L'edat mediana era de 33 anys. Per cada 100 dones de 18 o més anys hi havia 98,1 homes.
La renda mediana per habitatge era de 41.964 $ i la renda mediana per família de 47.500 $. Els homes tenien una renda mediana de 30.000 $ mentre que les dones 24.375 $. La renda per capita de la població era de 14.005 $. Aproximadament el 5,1% de les famílies i el 10,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Highland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Beatriz Santos Arrascaeta

Beatriz Santos Arrascaeta (Montevideo, 30 de gener de 1947) és una escriptora, cantant, investigadora i activista uruguaiana, especialitzada en art africà.

## Biografia

Va néixer al barri Buceo de Montevideo i és la neboda de Juan Julio Arrascaeta, un poeta afrodescendent destacat a l'Uruguai.
Va realitzar la conducció en programes televisius, com «Gente con 5» a Televisió Nacional de l'Uruguai, i en les ràdios CX 26 (al programa «Más que Lonja») i a CX 38 (al programa «Sangre, sudor y tambor»), abordant la temàtica sobre l'Herència Cultural Africana. És col·laboradora de la revista Raíces de Limón de Costa Rica.
Integra la Comissió Directiva de la Casa de la Cultura afrouruguaià.

## Obres

* 1994. Historias de vida: negros en el Uruguay
* 1995. Africa en el Río de la Plata
* 1997. Repertorio de Especialistas en la «Africanía». Estudios Afro-iberoamericanos, Cátedra Unesco, Universidad Católica Andrés Bello Caracas.
* 1998. La herencia cultural africana en las Américas. Ediciones Populares para América Latina
* 2003. Daughters of the Diaspora. Afra Hispanic Writers Editor Miriam De Costa- Willis

## Referències

* ↑ Campodónico, Miguel Ángel. Diccionario de la cultura uruguaya (en castellà). Fin de siglo, 2007.
* ↑ Tompkins, Cynthia; Foster, David William. Notable Twentieth-century Latin American Women: A Biographical Dictionary (en castellà). Greenwood, 2001.
* ↑ «Equipo de Gestión» (en castellà). casaafrouruguaya.org.

## Enllaços externs

* «Las mujeres afro en la política uruguaya» (en castellà). Afroféminas.
# Langa del Castillo

Langa del Castillo és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Small Outline Diode

Small Outline Diode (SOD) és una designació per a un grup de paquets de semiconductors per a díodes muntats en superfície. L'estàndard inclou múltiples variants com ara SOD-123, SOD-323, SOD-523 i SOD-923. SOD-123 és el més gran, SOD-923 és el més petit.
A més, hi ha diversos noms per a la mateixa forma d'envàs segons el fabricant. Per exemple, SOD-523 s'anomena "EMD2" per ROHM i "SMini2-F5-B" per Panasonic.
En general, com més gran sigui el nombre després de SOD, més petita serà la mida del paquet.
Si s'afegeix "F" o "FL" després de "SOD-000", la forma de plom serà "plana". Si no hi ha "F" o "FL" després de "SOD-000", la forma de plom és "ala de gavina" (per exemple, SOD-323F i SOD-323FL són formes de plom planes, però SOD-323 és una ala de gavina forma de plom).

## Referències

* ↑ «Package Outline Dimensions—Suggested Pad Layout» (en anglès) p. 171–177. Diodes Incorporated. Arxivat de l'original el 24 April 2015. [Consulta: 13 juny 2016].
* ↑ «SOD882» (en anglès). [Consulta: 23 octubre 2023].
* 1 2 engineer. «What is Small Outline Diode (SOD)?» (en anglès americà), 06-03-2023. [Consulta: 23 octubre 2023].
* ↑ «Great Things Come in Small (Outline) Packages» (en anglès), 28-01-2020. [Consulta: 23 octubre 2023].
# Theotima minutissima

Theotima minutissima és una espècie d'aranya araneomorfa de la família dels oquiroceràtids (Ochyroceratidae). Fou descrita per primera vegada l'any 1929 per Aleksandr Petrunkévitx. Es tracta d'una aranya molt petita, d'uns 0,9 mm.

## Distribució

Té una distribució pantropical. Es troba a Panamà, Filipines, Indonèsia, Tailàndia i Guam. És especialment abundant entre les fulles del bosc tropical d'El Yunque, Puerto Rico.
Curiosament, amb més de mil espècimens recollits durant molts anys, mai s'ha trobat un mascle. Se sap que, com a mínim, aquesta espècie, i possiblement altres del gènere Theotima, es reprodueixen per partenogènesi.
El seu hàbitat preferit és entre la fullaraca de petites fulles en boscos amb una capa inferior d'arbustos. Així mateix, també la trobem en boscos foscos i humits on les fulles es podreixen més fàcilment, com els boscos de banús. Viu preferentment per sota dels 800 metres d'altitud.

## Referències

* ↑ (anglès) World Spider Catalog: Theotima minutissima Walckenaer, 1841 en la família Ochyroceratidae +base de dades
* ↑ Petrunkevitch, A. (1929b). The spiders of Porto Rico. Part one. Transactions of the Connecticut Academy of Arts and Sciences 30: 1-158.
* ↑ «Theotima minutissima». [Consulta: 18 juliol 2017].
* 1 2 Edwards (2003): Observations of Theotima minutissimus (Araneae, Ochyroceratidae), a parthenogenetic spider. The Journal of Arachnology 31:274-277 PDF Arxivat 2010-09-17 a Wayback Machine.
# Moritz Steinla

Moritz Steinla (Haverlah, 21 d'agost de 1791 - Dresden, 21 de setembre de 1858) nascut Franz Anton Erich Moritz Steinla va ser un gravador alemany.

## Biografia

El seu cognom era Müller; va prendre el nom de Steinla pel seu lloc de naixement, Steinlah, prop de Hildesheim, quan la seva obra es va fer molt coneguda.
Després d'estudiar a l’Acadèmia de Dresden, va anar a Itàlia i va estudiar amb Giuseppe Longhi i Raffaello Sanzio Morghen. Des del 1838 aproximadament va ser professor de gravat sobre coure a l'Acadèmia de Dresden. romangué en el càrrec fins l'1 d'abril de 1858, any de la seva mort.
Les seves obres inclouen gravats basats en pintures de Ticià, Rafael i Fra Bartolomeo.
Steinla va morir a Dresden el 1858. Tenia una gran col·lecció de pintures, gravats en coure, monedes i fòssils; això va passar principalment a la possessió de les col·leccions reials de Dresden.

## Referències

* 1 2 3 4 . Viquitexts (vol. 35).
# Immenstaad

Immenstaad és una petita ciutat d'Alemanya que pertany a l'estat de Baden-Württemberg.
En molts textos l'anomenen Immenstaad am Bodensee per evitar la confusió amb la ciutat bavaresa de Immenstadt (Immenstadt am Allgäu) que es troba uns 90 km cap a l'est.
Immenstaad està situada al sud d'Alemanya, a la riba nord del llac Constança, a prop de les fronteres amb Suïssa i Àustria.
# Sant Esteve de Castilló de Tor

Sant Esteve de Castilló de Tor és una obra del municipi del Pont de Suert (Alta Ribagorça) inclosa en l'Inventari del Patrimoni Arquitectònic de Catalunya.

## Descripció

Església d'una sola nau i coberta de dues vessants, amb teula àrab. Al tester anterior la porta d'accés és una arcada senzilla de mig punt. Hi ha un petit rosetó a sobre de l'eix de la porta. El campanar, adossat a un mur lateral, és de base quadrada i està aixamfranat a la part superior, on hi ha quatre obertures de mig punt per les campanes. La coberta del campanar és piramidal i de llosa de pissarra del país. Va esser ampliat en alçada i les antigues obertures foren tapiades. L'edifici, fet amb carreus de pedra vista, rep les influències romàniques de la Vall de Boi.

## Referències

* 1 2 3 4 «Sant Esteve de Castilló de Tor». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].
# Beatriz Pérez Aranda

Beatriz Pérez Aranda (Madrid, 26 de març de 1963) és una periodista, presentadora i escriptora espanyola que es va fer popular quan presentava l'edició nocturna del Telediario de Televisió Espanyola el 1993. Va ser directora de premsa del Butlletí Oficial de l'Estat entre 1993 i 1994, i col·labora amb assiduïtat en revistes com Tiempo, Dunia, Woman i Cosmopolitan.
Va participar com a tertuliana en el programa presentat des de 1995 per José Luis Garci Qué grande es el cine, així com en un episodi dels programes d'entrevistes Tal cual i Los unos y los otros, ambdós conduïts per Àngel Casas des de 1993 i 1994, respectivament. En les temporades 1995-1996 i 1996-1997 va presentar l'informatiu Telenoticias de Telemadrid.
És des de 1998 professora de la Facultat de Ciències de la Informació de la Universitat Complutense de Madrid, branca de periodisme. El 2009 va tornar a la televisió pública com a presentadora del Canal 24 Horas, presentant informatius als caps de setmana, així com els informatius territorials de Ceuta i Melilla. Presenta el Telediario matinal de cap de setmana de a La 1 entre les 7 i les 9 del matí. A continuació, segueix al Canal 24 Horas fins a dos quarts de 3 del migdia, juntament amb Mercedes Martel. Es va divorciar del també periodista i presentador d'informatius Luis Mariñas.

## Obres

Entre els llibres escrits per la periodista es troben:
* Ana Botella: La biografía, escrit amb José Luis Roig, d'Ediciones B;
* La ex siempre llama dos veces, amb Mari Pau Domínguez;
* La estación de las siembras (Espasa);
* La aventura de la maternidad;
* El sueño del caracol (Espasa Calpe).

## Notes

* 1 2 3 4 Artículo en lecturalia.com.
* 1 2 3 Artículo en el periódico español El Mundo.
* 1 2 Beatriz Pérez-Aranda en bookfinder.com.
# Langah

Els Langah foren una nissaga que va governar Multan del 1438 al 1527 quan els seus dominis foren conquerits per Husayn Xah Arghun del Sind (Bhakkar); el 1528 els Langah van retornar efímerament però el poder va passar al príncep mogol Kamran que va rebre el Panjab; el 1540 va quedar en poder de Sher Xah Suri, la dinastia del qual hi va dominar fins al 1555 quan Multan fou recuperada per Humayun i integrada a l'Imperi Mogol.

## Llista de sultans

* Xaykh Yusuf al-Kurayshi 1438-1440
* Kutb ud-Din Xah Sahra Langah 1440-1469
* Husayn Xah Langah I 1469-1501
* Firuz Xah Langa 1501
* Husayn Xah Langah I 1501-1502
* Mahmud Xah Langah 1502-1524
* Husayn Xah Langah II 1524-1526
* Conquesta per Husayn Xah Arghun de Sind (Bhakkar) 1526
* Khwadja Shans al-Din Mahuni 1526-1528 (governador)
* Langar Khan Langah 1528-1530
* Mirza Kamran (fill de Baber), sobirà de Panjab, Kabul i Kanbdahar, 1530-1540
* Suris 1540-1555
* A l'Imperi Mogol 1555
# Societat Americana de Matemàtiques

La Societat Americana de Matemàtiques (sigles en anglès AMS) està dedicada als interessos de la recerca i patrocini de les matemàtiques, que fa amb diverses publicacions i conferències així com premis monetaris anuals als matemàtics.
La societat advoca per l'ús del programa de composició de tipus TeX al insisitir que les contribucions es facin en els seus propis paquets AMS-TeX o AMS-LaTeX.
La AMS és un dels quatre membres de la Joint Policy Board for Mathematics (JPBM).

## Història

Impressionat per visita realitzada a la Societat Londinenca de Matemàtica (London Mathematical Society), Thomas Scott Fiske va fundar l'any de 1888 la New York Mathematical Society. John Howard Van Amringe va ser el seu primer president i Fiske el seu primer secretari. Ràpidament, la societat va decidir publicar una revista, el Bulletin of the New York Mathematical Society, amb Fiske com a editor en cap.
El juliol de 1894 la societat es va convertir en una entitat nacional i va ser reorganitzada amb el seu present nom. Actualment, la Societat Americana de Matemàtiques compta amb 30.000 membres en 130 països.

## Premis

La Societat Nord-americana de Matemàtica concedeix el Premi Oswald Veblen en Geometria.
El Premi Ruth Lyttle Satter de Matemàtiques, també conegut com el Premi Satter és un guardó que la American Mathematical Society concedeix a una dona cada dos anys com a reconeixement a una contribució excepcional en la recerca matemàtica produïda durant els sis anys anteriors, amb una retribució de 5.000 $.

## Referències

* ↑ Archibald, Raymond Clare «History of the American Mathematical Society, 1888-1938». Bull. Amer. Math. Soc., 45, 1, 1939, pàg. 31–46. DOI: 10.1090/s0002-9904-1939-06908-5.
* ↑ «American Mathematical Society». www.ams.org. [Consulta: 12 agost 2017].

## Enllaços externs

* Pàgina web de la AMS
# Ildefonso Joaquín Infante y Macías

Ildefonso Joaquín Infante y Macías (Moguer, Huelva, 31 de maig de 1813 - Moguer, Huelva, 2 de juliol de 1888) va ser un clergue espanyol, bisbe de la diòcesi de San Cristóbal de La Laguna. Va ser una de les personalitats més rellevants de totes les naixessin al segle xix a Moguer.
El 18 de juny de 1876 va ser consagrat bisbe a la diòcesi de Cádiz, càrrec que es va mantenir a Ceuta fins al 20 de maig de 1877, és a dir, la diòcesi de San Cristóbal de La Laguna o Tenerife. Allí va destacar en la seva posició, establint escoles gratuïtes per a nens pobres, missions d'evangelització dels pobles i conferències morals i litúrgiques per estimular el clergat.
Es va retirar del càrrec de bisbe de Tenerife el gener de 1882. Va morir el 2 de juliol de 1888 a Moguer, enterrat a l'Ermita de la Mare de Déu de Montemayor.

## Referències

* 1 2 «Historia de la Diócesis Nivariense». [Consulta: 24 setembre 2017].
* ↑ El sacerdote Díaz-Roca recuerda en un libro la figura del obispo moguereño del siglo XIX Infante Macías

## Enllaços externs

* Catholic hierarchy